Wat koop jy vir jou kind dié Kersfees?(Foto: Verskaf) Die speelgoedwinkel Toys R Us het vroeër vandeesmaand die 25 gesogste speelgoed vir kinders van alle ouderdomgroepe bekend gemaak. “Die gewildste speelgoed, wat ’n paar eksklusiewe vrystellings insluit, is elkeen met die hand deur ons span kundiges uitgesoek. Dit het dit vir ons makliker as ooit gemaak om iets opwindends vir kinders van alle ouderdomsgroepe te vind. Ons speelgoedlys bevat iets waarvan elke kind sal hou; dit sal beslis die feesseisoen vreugde versprei,” sê Catherine Jacoby, bemarkingsbestuurder van Toys R Us. Jacoby verduidelik dat die nuutste neigings in die speelgoedwêreld speelgoed uitpak (toy unboxing), buite speel en kreatiewe bouwerk insluit. “Dit is speelgoed wat wetenskaplike, tegnologiese, ingenieurswese en wiskundige vaardighede by kinders ontwikkel en versterk. Dit is veral sensoriese en opvoedkundige speelgoed wat dié jaar speelgoedrakke oorheers.” Die ervaring om speelgoed uit te pak, word interaktief en uitgebrei met kleure en reuke en verskillende bokse wat oopgemaak word. Jacoby sê produkte soos Rainbocorns Jelly Shake Surprise, Barbie en Hot Wheels Colour Reveal, sal volgens hulle voorspellings prominent op kinders se wenslysies vir Kersfees verskyn. (Foto: Verskaf) Vroetelspeelgoed (fidget toys) is tans ook besonder gewild. Die reeks speelgoed word deurlopend verder ontwikkel met nuwe ontwerpe en kleurskemas. Vroetelspeelgoed help ook om angs en stres te verminder en versterk motoriese vaardighede. Die Covid-19-pandemie het gesinne die geleentheid gebied om meer tyd saam deur te bring, wat vir ŉ nuwe tendens – gesinsbuitespel – gesorg het. Jacoby sê die Quest Wooden Outdoor Games bied verskillende buitelugspeletjies vir gesinne en Tumble word eksklusief deur Toys R Us verskaf. Vir tieners wat amper niks meer geniet as om tyd saam met hul vriende deur te bring terwyl hulle herinneringe opbou en vaslê nie, is die Instax Mini 11-kamera die perfekte geskenk. Dinosourusse bly steeds ŉ gewilde gunsteling onder jonges en word in verskeie kategorieë en by groot handelsmerke gesien, onder andere konstruksievoertuie, robotte, Air Blasters, Power Rangers, Transformers, Nerf en Imaginext. (Foto: Verskaf) “Die tophandelsmerk bly egter Jurassic World met dinosourusse wat baie realistiese besonderhede het en op allerhande maniere kan beweeg. Ons topverkoper in hierdie kategorie is die Jurassic World Stomp en Escape T-Rex.” Jacoby sê alhoewel radiobeheerde speelgoed nog altyd hoog op die geskenklys was, het Toys R Us die behoefte raakgesien om stewiger radiobeheerde items met hoër verrigtingsvermoë aan te skaf sodat kinders van alle ouderdomme die speelgoed vir ŉ langer tydperk kan geniet. “Die Nexx-reeks val in ŉ ander klas,” vertel sy, “dit bied aan ouer kinders die genot van radiobeheerde toestelle met uitstekende gehalte, terwyl dit steeds verbruikersvriendelik is, en direk uit die boks gereed vir speel is.” Hier is die 25 gewildste speelgoed vir 2021: ’n Geskenkgids van Toys R Us, “Geoffrey’s Big Book of Wonder”, wat spesiaal vir die feesseisoen gedruk is, is nou landswyd by hul winkels beskikbaar, en kan ook aanlyn verkry word. Dit is ’n spesiale geskenkgids wat uit 68 bladsye bestaan en gevul is met allerhande speelgoed vir enige ouderdomsgroep en begroting met ongelooflike aanbiedings. (Foto: Verskaf)